Source: http://docplayer.fi/1571058-Pohjois-karjalan-ammattikorkeakoulu-liiketalouden-koulutusohjelma.html
Timestamp: 2018-01-17 20:29:32+00:00
Document Index: 14852527

Matched Legal Cases: ['kko ', 'KKO ', 'KKO ', 'kko ', 'kko ', 'kko ', 'kko ', 'KKO ', 'kko ']

POHJOIS-KARJALAN AMMATTIKORKEAKOULU Liiketalouden koulutusohjelma - PDF
POHJOIS-KARJALAN AMMATTIKORKEAKOULU Liiketalouden koulutusohjelma
Download "POHJOIS-KARJALAN AMMATTIKORKEAKOULU Liiketalouden koulutusohjelma"
Hilja Ahonen
1 POHJOIS-KARJALAN AMMATTIKORKEAKOULU Liiketalouden koulutusohjelma Riikka Kukkonen LAPSEN ELATUSAVUN MÄÄRITTÄMISESTÄ ANNETTUJEN SÄÄNNÖKSIEN JA OHJEIDEN SOVELTAMINEN KÄYTÄNNÖSSÄ Opinnäytetyö Toukokuu 2011
2 OPINNÄYTETYÖ Toukokuu 2011 Liiketalouden koulutusohjelma Karjalankatu JOENSUU p. (013) Tekijä(t) Riikka Kukkonen Nimeke Lapsen elatusavun määrittämisestä annettujen säännösten ja ohjeiden soveltaminen käytännössä Toimeksiantaja Pohjois-Karjalan ammattikorkeakoulu Tiivistelmä Opinnäytetyössä tutkin, kuinka lapsen elatusavun määrittämisestä annettuja säännöksiä ja ohjeita sovelletaan käytännössä, sekä millä keinoilla elatusavun määrä arvioidaan. Oikeusministeriön ohje lapsen elatusavun suuruuden arvioimiseksi on tärkeä osa opinnäytetyötä. Tutkin myös ohjeen toimivuutta Joensuun kaupungin sosiaalitoimessa, Joensuun oikeusaputoimistossa ja Pohjois-Karjalan käräjäoikeudessa. Opinnäytetyön tutkimusmenetelmä oli laadullinen ja toteutin sen teemahaastatteluilla kevään 2011 aikana. Tutkimusta varten haastattelin yhtä lastenvalvojaa, kolmea julkista oikeusavustajaa ja yhtä käräjätuomaria. Joensuun sosiaalitoimessa ja oikeusaputoimistossa oikeusministeriön ohje lapsen elatusavun suuruuden arvioimiseksi on tärkeä työväline. Pohjois-Karjalan käräjäoikeudessa tärkeintä lapsen elatusavun arvioimiseen oli tuomarin tehtävissä saatu kokemus yhdistettynä elämänkokemukseen ja oikeuskäytäntö. Oikeusministeriön ohjetta pidettiin sekä monimutkaisena että erittäin hyödyllisenä. Ohje on myös vähentänyt elatusapuriitojen määrää. Lapsen elatusapua koskevaa tutkimusta voitaisiin laajentaa esimerkiksi toteuttamalla asiakastyytyväisyyskyselyitä oikeusaputoimistoon tai sosiaalitoimeen. Kieli suomi Sivuja 70 Liitteet 4 Liitesivumäärä 5 Asiasanat elatusapu, elatusvelvollisuus, elatuskyky, elatuksen tarve
3 Author(s) Riikka Kukkonen THESIS May 2011 Degree Programme in Business Economics Karjalankatu 3 FIN JOENSUU FINLAND Tel Title Defining Child Maintenance Allowance in Respective Provisions and Guidelines and Its Implementation in Practice Commissioned by North Karelia University of Applied Sciences Abstract The purpose of this study was to examine how child maintenance allowance is defined and put to practice according to given provisions and guidelines. I examined how the amount of maintenance will be assessed, as well as what practices it involves. The Ministry of Justice has published a manual for the assessment of child maintenance allowances, which is an important part of this thesis. I also studied the role of this manual in the Social Services of Joensuu, the Legal Aid Office of Joensuu and North Karelia District Court. The research method of this thesis was qualitative and the material was collected with thematic interviews. The interviews were made in the spring of For this study, I interviewed one Social Worker, three Public Legal Aid Attorneys and one District Court Judge. The interviews were made individually. The manual by the Ministry of Justice for the assessment of child maintenance allowence is a very important tool for the Social Services of Joensuu and the Legal Aid Office of Joensuu. For North Karelia District Court the most important tools were general life experience and legal practice. The manual by the Ministry of Justices was seen as complex but also very useful. It can be seen that disputes over child maintenance allowance have declined. There could be further research regarding child maintenance for example in form of customer satisfaction surveys in the Legal Aid Office or in the Social Services. Language Finnish Keywords maintenance Pages 70 Appendices 4 Pages of Appendices 5
4 Sisältö Tiivistelmä Abstract 1 Johdanto Tietoperusta Lapsen elatus Elatusapu Elatustuki Koulutusavustus Elatusapujen sitominen elinkustannuksiin Lapsen elatusavun suuruuden arvioiminen Elatusavun laskeminen ennen oikeusministeriön ohjetta Oikeusministeriön ohje lapsen elatusavun suuruuden arvioimiseksi Lapsen elatuksen tarpeen arvioiminen Lapsen elatukseen liittyvät kustannukset Lapsen elatuskustannuksista tehtävät vähennykset Vanhempien elatuskyvyn arvioiminen Vanhemman tulot ja varallisuus Vanhemman elatuskyvystä tehtävät vähennykset Tapaamisoikeus Luonapitovähennys Elatusavun suuruuden laskeminen Viimekätinen kohtuullisuusarviointi Elatusavun vahvistaminen Elatusavun vahvistaminen sopimuksella Elatusavun arvioinnin ajankohta Elatusavun määrän muuttaminen Elatusavun vahvistaminen tuomioistuimessa Tutkimuksen toteutus ja tavoitteet Tutkimusaineiston hankinta ja analysointi Luotettavuus ja eettisyys Elatusavun suuruuden arvioiminen sosiaalitoimessa, oikeusaputoimistossa ja käräjäoikeudessa Elatusavun määrittäminen Joensuun sosiaalitoimistossa Lastenvalvojan toimenkuva Yhteistyökumppanit Oikeusministeriön ohjeen vaikutus ja elatusavun arvioiminen Ongelmatilanteet elatusavun määrittämisessä Elatusavun määrittäminen Joensuun oikeusaputoimistossa Oikeusaputoimiston merkitys elatusapuasioissa Elatusavun arvioiminen ja ongelmatilanteet elatusavun määrittämisessä Oikeusministeriön ohjeen vaikutus Elatusavun määrittäminen Pohjois-Karjalan käräjäoikeudessa Oikeusministeriön ohjeen vaikutus Oikeusprosessi Ongelmatilanteet elatusavun määrittämisessä Kohtuullisuuden ja tarpeellisuuden arvioiminen... 61
5 5 8 Pohdinta Lähteet Liitteet Liite 1 Liite 2 Liite 3 Liite 4 Haastattelurunko Laskukaavat Kuvioluettelo Taulukkoluettelo
6 6 1 Johdanto Opinnäytetyön tarkoitus oli selvittää, kuinka lapsen elatusavun määrittämiseen annettuja säännöksiä ja ohjeita sovelletaan käytännössä. Käytin opinnäytetyön tekemiseen mahdollisimman paljon hyväkseni työharjoittelupaikaltani Joensuun oikeusaputoimistosta saatavaa tietoutta. Valitsin aiheekseni lapsen elatusavun määrittämisen, koska halusin tutkia sitä, miten lapsen oikeudet toteutuvat varsinkin vanhempien erotessa. Joensuun oikeusaputoimiston julkisten oikeusavustajien tietämys asiasta auttoi. He ovat helposti lähestyttäviä, ja useimmat heistä lupautuivat haastateltavaksi opinnäytetyötäni varten. Tarkoitus oli tutkia, millä keinoilla elatusavun määrä arvioidaan ja millaisia käytäntöjä siihen liittyy. Tämän lisäksi selvitin, käytetäänkö elatusavun laskemissa esimerkiksi oikeusministeriön antamaa ohjetta lapsen elatuksen tarpeen arvioimiseksi, elatusapulaskureita tai muita apuvälineitä. Tutkimuksessa otin selvää myös siitä, kuinka muut viranomaiset arvioivat elatusavun määrää. Lähtökohtaisesti kunnan sosiaaliviranomainen määrittää lapsen elatusavun ja se viedään tuomioistuimeen vain siinä tapauksessa, jos vanhemmat eivät pysty sopimaan lapsen elatusavun suuruudesta. Oikeusaputoimistoilta saadaan oikeudellista asiantuntijaapua lapsen elatusapuasioissa. Keskitin tutkimukseni Joensuun oikeusaputoimistoon, Joensuun sosiaalitoimeen ja Pohjois-Karjalan käräjäoikeuteen. Nämä kohteet valitsin työharjoittelupaikkani ja asuinpaikkani perusteella. Tutkimuksen kohteena oli lapsen elatusavun arvioimisen perusteet, käytännöt ja ongelmatilanteet Joensuun oikeusaputoimistossa, Joensuun sosiaalitoimessa ja Pohjois-Karjalan käräjäoikeudessa. Koska oikeusministeriön ohje lapsen elatusavun suuruuden määrittämiseksi on niin oleellinen tässä asiayhteydessä, tutkin myös sen vaikutusta esimerkiksi sovintojen määrään. Selvitin myös kyseisen ohjeen mahdollisia puutteita. Lapsen elatusapuun liittyy olennaisesti myös elatustuki. Se on kuitenkin aivan eri asia, joten käsittelen elatustukea ainoastaan niiltä osin, kuin se on tarpeen tekstin ymmärtämiseksi.
7 7 2 Tietoperusta Tärkeänä tietoperustana opinnäytetyössä on oikeusministeriön ohje lapsen elatusavun suuruuden arvioimiseksi. Tämä ohje on suositus ja antaa vastauksen moneen asiaan, joka elatusavun laskemiseen liittyy. Lisäksi muun muassa Eva Gottberg, Anna-Kaisa Aaltonen, Janne Kaisto, Petri Oulasmaa, Aulis Aarnio ja Urpo Kangas ovat julkaisseet paljon lapsioikeuteen liittyviä teoksia. Myös tärkeä tiedon lähde on tietenkin laki, etenkin laki lapsen elatuksesta (704/1975). Lapsen elatukseen liittyy monia muitakin lakeja. Tällaisia ovat muun muassa sosiaalihuoltolaki (710/1982), elatustukilaki (580/208) ja laki lapsen huollosta ja tapaamisoikeudesta (361/1983). Mielenkiintoista tietoa löytyy myös erilaisista tilastoista, esimerkiksi Tilastokeskukselta. Koska opinnäytetyöni on oikeudellinen, voidaan tärkeänä lähteenä pitää myös korkeimman oikeuden ennakkopäätöksiä. Nämä päätökset ohjaavat oikeuskäytäntöä elatusapuun kohdistuvien riitojen ratkaisemiseksi. Tutkimukseen liittyvää kirjallisuutta on Sirkka Hirsjärven, Pirkko Remeksen ja Paula Sajavaaran teos Tutki ja kirjoita vuodelta Opinnäytetyöni on laadullinen tutkimus. Opinnäytetyöhöni liittyviä keskeisiä käsitteitä ovat elatusapu ja elatustuki, joiden välille on tehtävä ero jo heti aluksi. Elatusavun maksamisen perusteena on lapsen vanhemman elatusvelvollisuus. Siihen liittyviä osapuolia ovat elatusvelvollinen, lähihuoltaja ja etähuoltaja. Muita tärkeitä käsitteitä ovat elatuskyky, elatuksen tarve, tapaamisoikeus sekä elatussopimus ja sen vahvistaminen. Lapsen elatuksesta annetun lain (704/1975) 1 :n mukaan vanhemmat ovat elatusvelvollisia lapseensa nähden. Puhuttaessa elatusvelvollisesta tarkoitetaan tässä yhteydessä sitä vanhempaa, joka ei asu lapsen kanssa. Häntä voidaan kutsua myös etähuoltajaksi tai etävanhemmaksi. Lapsen kanssa asuva vanhempi on siten lähihuoltaja tai lähivanhempi. Molemmat lapsen vanhemmat osallistuvat lapsen elatukseen kykyjensä mukaisesti, jolloin puhutaan vanhemman elatuskyvystä (2 ). Lain 4 :n mukaan jos vanhempi ei huolehdi riittävästi lapsen elatuksesta tai jos lapsi ei pysyvästi asu hänen luonaan, voidaan vanhempi velvoittaa suorittamaan lapselle elatusapua. Elatusavun määrä ja suorittamistapa vahvistetaan sopimuksella eli elatussopimuksella tai tuomioistuimen antamalla tuomiolla. Elatustukilain (580/2008) mukaan lapsella voi olla oikeus elatustukeen, jos
8 8 esimerkiksi elatusavun maksaminen laiminlyödään, vanhemmalla on puutteellinen elatuskyky tai isyyttä ei ole vahvistettu (6 ). Lapsen huollosta ja tapaamisoikeudesta annetun lain (361/1983) perusteella lapsella on oikeus tavata vanhempaansa, joka ei asu hänen kanssaan, ja vanhempien tulee pyrkiä tämän toteuttamiseen. Lapsen tapaamisoikeus vaikuttaa elatusavun suuruuteen. Tapaamisoikeuden toteuttamisesta aiheutuu muun muassa matka- ja asumiskustannuksia. (Oikeusministeriö 2007, ) Elatusavun suuruutta arvioitaessa määritellään lapsen elatuksen tarve. Se perustuu lapsen tarpeisiin ja siitä johtuviin kustannuksiin. (Gottberg 1995, 220.) 3 Lapsen elatus 3.1 Elatusapu Lapsen elatuksesta säädetään lapsen elatuksesta annetussa laissa (704/1975). Lain 1 :ssä määrätään, että lapsen vanhemmat ovat velvollisia elättämään lapsensa ja lapsen oikeus riittävään elatukseen on turvattu lailla. Riittävä elatus käsittää lapsen aineellisten ja henkisten tarpeiden tyydyttämisen hänen kehitystasonsa mukaisesti. Lisäksi se käsittää lapsen hoidon, koulutuksen ja siitä aiheutuvat kustannukset. Molemmat lapsen vanhemmat osallistuvat lapsen elatukseen kykyjensä mukaisesti (2 ). Jos vanhempi ei huolehdi riittävästi lapsen elatuksesta tai jos lapsi ei pysyvästi asu hänen luonaan, voidaan vanhempi velvoittaa suorittamaan lapselle elatusapua (4 ). Vanhempien elatuskyky arvioidaan aina tapauskohtaisesti. Arvioinnissa otetaan huomioon vanhempien ikä, työkyky, mahdollisuus tehdä ansiotyötä, käytettävissä olevien varojen määrä sekä mahdolliset muut elatusvastuut. Myös lapsen omat kyvyt huolehtia omasta elatuksestaan otetaan huomioon, sekä se, jos elatuksesta ei aiheudu kustannuksia vanhemmille tai ne ovat vähäisiä. Elatusapujen määrä vaihtelee suuresti, kun otetaan huomioon lasten lukumäärä, ikä ja käytettävissä olevat tulot. Elatusavun määrään liittyviä lakitasoisia säädöksiä ei ole olemassa. Lähihuoltaja vastaa enimmäkseen lapsen huollon ja kasvatuksen sisällöstä. Hän ei kuitenkaan voi vaatia niin sanottuja ylellisyys-
9 9 kulutusvaroja toiselta elatusvelvolliselta. Elatusavun määrittämisessä on otettava huomioon myös tapaamisista johtuvat matkakulut ja lapsen luonapitokustannukset. (Taskinen 2003, ) Elatusvastuu ei välttämättä jakaudu tasan vanhempien välillä. Vanhempi, jolla on parempi elatuskyky, on velvollinen vastamaamaan lapsen elatuksesta suuremmalla panoksella. Jos toisella vanhemmalla ei ole elatuskykyä ollenkaan, siirtyy yksityisoikeudellinen elatusvastuu kokonaan toiselle. Vanhemman elatusvelvollisuus poistuu ainoastaan silloin, jos lapsi adoptoidaan, jolloin elatusvelvollisuus siirtyy ottovanhemmille. (Gottberg 2010, ) Lapsen elatuksesta annetun lain (704/1975) 5 :ssä säädetään, että elatusapua koskevissa asioissa lasta edustaa hänen huoltajansa, tai esimerkiksi edunvalvoja. Juridisesti elatusapu on lapsen varallisuutta, vaikka huoltaja tai edunvalvoja voikin määrätä elatusavun käyttämisestä. Edunvalvoja on lisäksi tilivelvollinen. Alaikäisen lapsen edustaja voi edustaa lasta myös sellaisissa asioissa, jotka koskevat lapsen oikeutta saada elatusta täytettyään 18 vuotta. (Litmala 2002, 176.) Elatusapu maksetaan yleensä sille huoltajalle, joka asuu lapsen kanssa. Jos lapsi on riittävän vanha, voidaan se maksaa myös hänelle itselleen. (Taskinen 2003, 35.) Lapsen elatuksesta annetun lain (704/1975) 4 :n mukaan elatusavun määrä ja suorittamistapa vahvistetaan sopimuksella tai tuomioistuimen tuomiolla. Sopimus on lähihuoltajan ja elatusvelvollisen tekemä, ja sen vahvistaa sosiaalilautakunta. Suurin osa elatussopimuksista vahvistetaan sosiaalilautakunnan toimesta. (Oikeusministeriö 2007, 4.) Sosiaalihuoltolain (710/1982) mukaan jokaisella Suomen kunnalla on velvollisuus järjestää sosiaalipalveluita, joihin kuuluvat toimenpiteet elatusavun vahvistamiseksi tai sen määrän korottamiseksi (17 ). Lisäksi sosiaalipalveluissa voidaan alentaa elatusavun määrää, jos lapsi saa elatustukea. Kyseisiin toimenpiteisiin ryhtyessään toimielimen on varattava lapsen huoltajalle ja elatusvelvolliselle tilaisuus tulla kuulluksi. (27 f.) Elatusavun maksaminen lakkaa, kun lapsi täyttää 18 vuotta. Tämän jälkeenkin vanhempien on huolehdittava lapsen koulutukseen liittyvistä kustannuksista, jos ne katsotaan kohtuullisiksi. Elatusavun maksun laiminlyönti voi johtaa ulosottotoimiin. (Taskinen
10 , 35.) 3.2 Elatustuki Elatustukilain (580/2008) mukaan lapsella voi erityisestä syystä olla oikeus elatustukeen, jota haetaan Kansaneläkelaitokselta. Lain 6 :n mukaan lapsella on oikeus elatustukeen, jos elatusvelvollinen on laiminlyönyt elatusavun maksamisen, elatusapua ei ole vahvistettu maksettavaksi tai elatusapu on vahvistettu maksettavaksi täysimääräistä elatustukea pienempänä elatusvelvollisen puutteellisen elatuskyvyn takia. Elatustukea on mahdollista saada myös silloin, jos avioliiton ulkopuolella syntyneen lapsen isyyttä ei ole vahvistettu tai elatusapua ei ole voitu vahvistaa samaan aikaan isyyden vahvistamisen kanssa. Myös siinä tapauksessa, jos ottovanhempi on adoptoinut lapsen yksin, eikä lapsi ole hänen puolisonsa lapsi, voidaan elatustukea myöntää. Täysimääräinen elatustuki on alkaen 142,86 euroa kuukaudessa lasta kohden (Kansaneläkelaitos 2011). Eräiden elatusapujen sitomisesta elinkustannuksiin annetun lain (583/2008) mukaan elatustukeen tehdään tarvittaessa korotus. Elatustukilain (580/2008) mukaan Kela voi kuitenkin maksaa elatustuen alennettuna, jos elatusapu on vahvistettu pienemmäksi kuin täysimääräinen elatustuki. Tällöin Kela maksaa elatustuen ja elatusavun erotuksen (10 ). Elatustuki peritään takaisin elatusvelvolliselta, mutta hän voi tarvittaessa vedota maksukyvyttömyyteen saadakseen vapautuksen elatustuen takaisin maksamisesta (21 ). 3.3 Koulutusavustus Lapsen elatuksesta annetun lain (704/1975) 3 :ssä määrätään, että vanhemmat vastaavat koulutuksesta aiheutuvista kustannuksista senkin jälkeen, kun lapsi on täyttänyt 18 vuotta. Edellytyksenä on kuitenkin kustannusten kohtuullisuus. Kohtuullisuutta harkittaessa otetaan huomioon lapsen taipumukset, koulutuksen kestoaika, koulutuksesta aiheutuvien kustannusten määrä sekä lapsen mahdollisuudet vastata itse kustannuksista koulutuksen jälkeen. Koulutusavustuksen maksamiselle ei ole laissa lapselle määritelty yläikärajaa (Gottberg 2010, 201).
11 11 Käytännössä koulutusvastuu jatkuu lukion tai muun toisen asteen opintojen päättymiseen asti. Tällöin on kuitenkin otettava huomioon vanhempien olosuhteet ja siten koulutusavustuksen kohtuullisuus. Voidaan siis ajatella, että lapsen ei tässä tapauksessa tarvitsisi ottaa opintolainaa, vaikkakin yhteiskunnan tarjoama opintotuki on hyödynnettävä. (Gottberg 1995, ) Koulutusavustuksen maksamisesta 18 vuotta täyttäneelle lapselle voidaan sopia jo silloin, kun lapsi on vielä alaikäinen. Tällöin tämä sopimus sitoo myös 18 vuotta täyttänyttä lasta, mutta hän voi myös ajaa kannetta koulutusavustuksen muuttamiseksi. Avustuksen muuttamiselle on asetettu samanlaiset vaatimukset kuin elatusavun muuttamisellekin. Muuttaminen edellyttää, että avustus on kohtuuton tai olosuhteet ovat muuttuneet oleellisesti. Jos koulutusavustuksen maksamisesta ei ole sovittu, täysi-ikäinen lapsi on itse puhevaltainen sen vahvistamista koskevassa asiassa. (Litmala 2002, ) Seuraavassa korkeimman oikeuden ennakkopäätöksessä on kysymys lapsen koulutusavustuksesta. Isä velvoitettiin osaltaan vastaamaan äitinsä luona asuvan lukiossa opiskelevan lapsen koulutuksesta aiheutuvista kustannuksista senkin jälkeen, kun lapsi oli täyttänyt 18 vuotta. Koulutuskustannuksiin luettiin suoranaisten opintomenojen lisäksi myös koulutuksen aikaiset elinkustannukset. (KKO 1996:5.) Edellä mainitussa korkeimman oikeuden päätöksessä lapsi oli saanut opintotukea 4500 markkaa lukuvuodelle , mutta seuraavalle lukuvuodelle hänen ei ollut mahdollista saada opintotukea. Hän joutuikin ottamaan opintolainaa yhteensä markkaa. Isältä vaadittiin koulutusavustusta 1200 markkaa kuukaudessa siihen asti, kunnes lapsi oli käynyt lukion loppuun. Isä kiisti vaatimukset, koska hänen mielestään lukiossa opiskeleminen aiheutti vain vähäisiä kustannuksia, eikä lukion kestoaika ole pitkä. Korkein oikeus katsoi, että opintotuki ja -laina eivät kuitenkaan pysty kattamaan kaikkia lukio-opinnoista johtuvia kustannuksia. Koska lukio-opinnot eivät valmista mihinkään ammattiin, opintolainan maksaminen on vaikeaa valmistumisen jälkeen. Lisäksi työllistymistä vaikeutti 1990-luvun talouslama. Äiti oli omalta osaltaan osallistunut koulutusmenoihin ja isällä riitti elatuskykyä koulutusavustuksen suorittamiseen. Lukio-opinnot katsottiin korkeimman oikeuden mukaan kansalaisten peruskoulutukseen kuuluvaksi. Näillä perusteilla korkein oikeus velvoitti isän maksamaan koulutusavustusta 650 markkaa kuukaudessa. (KKO 1996:5.)
12 Elatusapujen sitominen elinkustannuksiin Eräiden elatusapujen sitomisesta elinkustannuksiin annetun lain (660/1966) mukaan elatusapu sidotaan elinkustannuksiin vuosittain. Elatusapuja, korotuksia ja elatustukea korotetaan vuoden alusta elinkustannusindeksin nousua vastaavaksi, jos se on indeksin mukaan perusteltua. Elatusapuun oikeutetun ei tarvitse hakea indeksikorotuksesta johtuvalle muutokselle vahvistusta viranomaisista. Hän voi vaatia elatusapua suoraan korotetun suuruisena. Siinä tapauksessa, jos alkuperäinen sopimus- tai päätösasiakirja on perintää varten Kansaneläkelaitoksen hallussa, ja sosiaaliviranomainen elatusapuun oikeutetun pyynnöstä laskee ja merkitsee muutoksen tälle asiakirjalle, merkintä tehdään viran puolesta. Kyseisellä merkinnällä ei ole kuitenkaan itsenäistä juridista merkitystä. (Gottberg 2010, 212.) 4 Lapsen elatusavun suuruuden arvioiminen 4.1. Elatusavun laskeminen ennen oikeusministeriön ohjetta Ennen oikeusministeriön ohjeen julkaisemista elatusavun laskemiseen on sovellettu muun muassa kolmiportaista mallia. Ensimmäisessä vaiheessa arvioidaan lapsen elatuksen tarve, jota käytetään lähtökohtana laskelmien tekemiseksi. Toisessa vaiheessa huomioidaan perhepoliittiset etuudet ja lapsen oma elatuskyky. Kolmannessa vaiheessa vertaillaan molempien vanhempien nettotuloja, ja määritellään heidän välinen elatusvastuusuhteensa. Jos vanhempien tulot ja varallisuus ovat eritasoisia, molempien vanhempien elatusvastuu ei ole yhtä suuri. Kolmanteen vaiheeseen kuuluu myös elatusvelvollisen maksukyvyn tarkistaminen. Hänelle on jäätävä riittävästi varoja omiin elinkustannuksiinsa välttämättömien menojen vähentämisen jälkeen. (Taskinen 2003, 34.) Tätä mallia käytetään sellaisissa tilanteissa, joissa huoltovastuu jakaantuu tasan vanhempien välille. Jos lähihuoltaja hoitaa lasta enemmän, toinen vanhempi osallistuu elatusapuun suuremmalla osuudella. Tämä otetaan huomioon kokonaisharkinnassa. Elatusavun laskemisessa huomioituja vanhempien tuloja ovat esimerkiksi eläkkeet, vakuutuskorvaukset ja sosiaalietuudet sekä vuokra- ja korkotulot. Myös yritystoiminnasta
13 13 saatavat tulot otetaan huomioon. Jos yritystulot vaihtelevat suuresti, tuloista lasketaan keskimääräinen suuruus. (Taskinen 2003, ) Elatusavun määrä voidaan määritellä myös laskutavan mukaan, jossa elatusmaksu on jokin tietty prosenttiosuus elatusvelvollisen bruttotuloista. Tämä prosenttiosuus voi olla noin 8 10 prosenttia. Lapsimäärän kasvaessa prosenttiosuus yhtä lasta kohden pienenee. Toinen laskentamalli on sellainen, jossa otetaan huomioon lapsen elatustarve, perhepoliittiset etuudet, lapsen oma elatuskyky ja vanhempien tulot ja elinkustannukset. (Litmala 2002, 32.) On tärkeää, että kaikki osapuolet kokevat elatusavun määrän hyväksyttäväksi. Tällöin elatusavusta johtuvia riitoja voidaan välttää. (Litmala 2002, 175.) 4.2 Oikeusministeriön ohje lapsen elatusavun suuruuden arvioimiseksi Oikeusministeriön vuonna 2007 julkaisema ohje lapsen elatusavun suuruuden arvioimiseksi on kuitenkin tullut vanhojen laskutapojen tilalle. Se on oikeusministeriön ja sosiaali- ja terveysministeriön yhteistyössä tehty suositus lapsen elatusapujen määräytymisperusteista. Ohje sisältää lapsen elatusavun laskentaohjeen ja yksityiskohtaiset perustelut tulkintaohjeineen. Liitteenä on myös lomakepohjia, jotka helpottavat elatusavun laskelmista. On kuitenkin muistettava, että ohje on vain suositus, eikä se välttämättä anna vastauksia erikoistilanteisiin. Tarvittaessa vanhemmat voivat pyytää lisätietoja oman kuntansa lastenvalvojalta. (Oikeusministeriö 2007.) Oikeusministeriön ohje lapsen elatusavun suuruuden arvioimiseksi on tarkoitettu yhdenmukaistamaan lähinnä kuntien sosiaaliviranomaisten toimintaa. Sosiaaliviranomaisten tehtävänä on auttaa vanhempia elatusavun suuruuden arvioimisessa ja harkita, onko elatussopimus lapsen elatuksesta annetun lain (704/1975) mukainen ja voidaanko se vahvistaa. Ohjeen tarkoituksena on lisäksi yhdenmukaistaa käytäntöjä kuntien välillä ja parantaa ratkaisujen ennakoitavuutta elatusapuasioissa. Tavoitteeksi on asetettu myös se, että lapsen vanhemmatkin voivat tutustua ohjeeseen, joka taas helpottaa elatusavun vahvistamista sopimuksilla. Ohjeen toivottiin vähentävän velkaantumisongelmia, jotka johtuvat liian suurista elatusavuista. Huomiota on kiinnitetty elatuskyvyn oikeaan arviointiin ja joustavaan elatusavun määrän muuttamiseen tarvittaessa. Lähtökohtana ela-
14 14 tusavun laskemiselle ovat vanhempien elatuskyky ja lapsen elatuksen tarve. (Oikeusministeriö 2007, 4 5.) Oikeusministeriön laatima ohje lapsen elatusavun suuruuden arvioimiseksi on tehty lähinnä sellaisia tapauksia varten, jossa lapsella on kaksi Suomessa asuvaa elatusvelvollista vanhempaa ja lapsi asuu näistä toisen kanssa. Ohjetta voidaan soveltaa myös muissa tilanteissa, joissa määritellään vanhempien elatuskykyä tai lapsen elatuksen tarvetta. Jos lapsi on esimerkiksi muuttamassa ulkomaille, eivät ohjeen mukaiset euromäärät ole välttämättä käyttökelpoisia. Ohjetta voidaan käyttää myös silloin, jos lapsella on vain yksi elatusvelvollinen vanhempi eikä lapsi asu hänen luonaan. Useisiin erikoistilanteisiin ei ole olemassa ohjeistusta, jolloin asia täytyy ratkaista harkinnalla. Koulutusavustuksen määrän laskemista 18 vuotta täyttäneelle nuorelle ohje ei koske. (Oikeusministeriö 2007, 18.) Laissa ei ole määritelty tarkkoja ohjeita elatusavun määrittelemiseksi (Aarnio & Kangas 2002, 36). Tämän takia elatusavun suuruus on vaikea määritellä ja siitä sopiminen on hankalaa. Jokaisella Suomen kunnalla oli ennen oikeusministeriön ohjetta omat tapansa laskea elatusavun määrä, jolloin jo asumispaikka vaikutti elatusavun suuruuteen. (Oikeusministeriö 2007, 4.) Kuviossa 1 on kuvattu lapsen elatusavun suuruuteen vaikuttavat asiat oikeusministeriön ohjeen mukaisesti. Lapsen elatusavun suuruus määräytyy lapsen elatuksen tarpeen ja vanhempien elatuskyvyn perusteella. Lapsen elatuksen tarpeen määrittelevät yleiset ja erityiset kustannukset sekä vähennykset. Vanhempien elatuskyky määräytyy vanhemman tulojen ja varallisuuden sekä vähennyksien perusteella.
15 15 Kuvio 1. Lapsen elatusavun suuruuden määritteleminen oikeusministeriön ohjeen mukaan. (Oikeusministeriö 2007.) 4.3 Lapsen elatuksen tarpeen arvioiminen Lapsen elatuksen peruslähtökohta on se, että elatus perustuu lapsen yksilöllisiin tarpeisiin ja että elatusapua määrittäessä otetaan huomioon jokaisen yksittäisen tapauksen erityispiirteet (Kaisto & Oulasmaa 1994, 26). Lapsen elatuksen tarvetta voidaan tarkastella tulosidonnaisesti, jolloin huomioon otetaan lapsen vanhempien nettotulot. Tällöin on kuitenkin muistettava myös kustannussidonnainen tarkastelukulma. Elatusapua ei voi saada oletettuja menoja varten. (Aarnio & Kangas 2002, ) Tarkoitus on luoda elatuksen taso, joka lähtee lapsen tarpeista ja on toteutettavissa vanhempien elatuskyvyn puitteissa (Gottberg 1995, 220) Lapsen elatukseen liittyvät kustannukset Oikeusministeriön antaman ohjeen mukaan lapsen elatuksesta johtuvat kustannukset jaetaan yleisiin ja erityisiin kustannuksiin. Ohjeen laatimisessa oikeusministeriö on käyttänyt pääasiallisena lähteenään Tilastokeskuksen kulutustutkimusta (Oikeusministeriö 2007, 6 7.) Tilastokeskuksen kulutustutkimukset antavat tietoa koti-
16 16 talouksien kulutuskäyttäytymisestä. Näiden tutkimusten perusteella voidaan arvioida, paljonko lapsen elättäminen maksaa keskimäärin milläkin tulotasolla. Tämänkaltaiset tutkimukset toimivat lähtökohtana lapsen kulutustarpeen arvioimiseen. Kulutustarve koostuu muun muassa ravinnosta, vaatetuksesta ja hoidosta. (Kaisto & Oulasmaa 1994, ) Oikeusministeriön ohjeen mukaan lapsen nämä kulutustarpeeseen kuuluvat hyödykkeet katsotaan lapsen yleisiksi kustannuksiksi. Yleisiin kustannuksiin kuuluvat myös satunnaiset tai vähäiset terveydenhoito- ja lääkekulut, satunnaiset harrastuksiin liittyvät maksut sekä vähäiset matkustuskustannukset ja koulutusmenot. (Oikeusministeriö 2007, ) Oikeusministeriön ohjeessa on määritelty lapsen yleiset kustannukset lähtien (taulukko 1). Ohjeen mukaan yleisten kustannusten määrä riippuu siitä, mihin ikäryhmään lapsi kuuluu. (Oikeusministeriö, 2011). Taulukko 1. Yleisten kustannusten määrä lapsen elatuksen tarvetta laskettaessa. Lapsen ikä Yleiset kustannukset Jos perheessä on useita lapsia, peruskulutukseen katsotaan usein kuluvan vähemmän rahaa lasta kohden kuin yksilapsisissa perheissä. Tämä johtuu siitä, että joitakin hyödykkeitä voidaan kierrättää lapselta toiselle. Todellisuudessa tämän niin sanottu mittakaavaedun huomioonottaminen on kyseenalaista. Hyödykkeiden kierrättäminen ei välttämättä onnistu, jos sisarukset ovat eri ikäisiä ja eri sukupuolta. Kulutustutkimuksen mukaan mittakaavaetu on vähäinen, ja sen luotettavuutta on vaikeaa arvioida. Mittakaavaetua ei siksi oteta huomioon oikeusministeriön ohjeessa. (Oikeusministeriö 2007, 7.) Oikeusministeriön ohjeen mukaan erityisiin kustannuksiin kuuluvat lapsen asumiskustannukset, päivähoitokulut, koululaisen aamu- tai iltapäivätoiminnasta aiheutuvat kulut, koulutuskustannukset, erityisestä harrastuksesta johtuvat kustannukset, vakuutusmaksut, erityiset terveydenhoitokustannukset sekä muut tämäntyyppiset kustannukset. Lapsen asumiskustannusten osalta oikeusministeriö on päätynyt ohjeessaan kaavamaiseen ratkaisuun, jossa lapsen osuus asumiskustannuksista määräytyy tiettynä prosenttiosuutena
17 17 hänen kanssaan asuvan vanhemman kohtuullisista asuinkustannuksista (taulukko 2). (Oikeusministeriö 2007, 8.) Asumiskustannusten kohtuullisuus arvioidaan paikkakunnan yleisen asumiskustannustason mukaan. Jos vanhempi elää yhdessä avo- tai aviopuolisonsa kanssa, vastaavat puolisot asumiskustannuksista puoliksi, jolloin vain lapsen vanhemman asumiskustannukset otetaan huomioon lapsen asumiskustannuksia määritettäessä. Jos lähivanhemman luona asuu muita hänen omia lapsiaan, nähdään asumiskustannukset suoraan seuraavasta taulukosta. (Oikeusministeriö 2007, 24.) Ainoastaan lähivanhemman omat lapset otetaan huomioon (Oikeusministeriö 2007, 59). Taulukko 2. Lapsen asumiskustannusten huomioon otettava määrä prosentteina. Perheessä asuvien lasten lukumäärä Yhden lapsen osuus asumiskustannuksista 1 lapsi 23 % 2 lasta 19 % 3 lasta 16 % 4 lasta 14 % 5 lasta 12 % 6 lasta 11 % 7 lasta 10 % Päivähoito- ja aamu- tai iltapäivätoiminnasta aiheutuvista kuluista otetaan huomioon todelliset kulut vain niiltä osin, mitä ne olisivat julkisia päivähoitopalveluja käytettäessä. Erityisistä harrastuksista johtuvien kustannuksien edellytetään olevan jatkuvia. Vakuutusmaksut otetaan huomioon, jos vanhemmat ovat sopineet yhdessä vakuutuksen ottamisesta. Korkeimman oikeuden antaman ratkaisun KKO 1996:5 mukaan lukioopinnot voidaan katsoa nykyään peruskoulutukseen kuuluviksi. Voitaisiin siis ajatella, että lapsesta erossa asuvan vanhemman suostumusta kouluvalinnalle ei siinä tapauksessa tarvittaisi, koska peruskoulutus on kaikille välttämätöntä. Erityiset terveydenhoitokustannusten on perustuttava lääkärin määräykseen, ja niiden tulee olla pitkäaikaisia ja tarpeellisia lapsen vamman tai sairauden hoidossa. Terveydenhoitokustannukset otetaan huomioon tosiasiallisina mahdollisten korvausten vähentämisen jälkeen siltä osin, kuin ne olisivat julkisia terveydenhoitopalveluja käytettäessä. Sellaisia menoja, joihin hoitotuki tai vammaistuki on tarkoitettu, ei oteta huomioon. Näitä tukia ei oteta huomioon lapsen tai vanhemman tulona. Jos terveydenhoitokustan-
18 18 nukset ylittävät näiden tukien määrät, otetaan erotus huomioon erityisinä lapsen terveydenhoitokustannuksina. (Oikeusministeriö 2007, ) Näistä säännöistä voidaan poiketa huomioimalla kustannusten kohtuullisuus, perustelut sekä se, ovatko vanhemmat sopineet yhdessä niistä asioista, joista kustannukset aiheutuvat. (Oikeusministeriö 2007, 8.) Lapsen elatuskustannuksista tehtävät vähennykset Oikeusministeriön ohjeen mukaan lapsilisä vähennetään lapsen elatuksesta johtuvista kustannuksista. Lapsilisälain (796/1992) 1 :n mukaan lapsilisä maksetaan alle 17- vuotiaan lapsen vanhemmalle tai huoltajalle lapsen elatusta varten. Saman lain 7 :ssä määrätään myös yksinhuoltajakorotuksesta. Yksinhuoltajakorotus huomioidaan lapsen kanssa asuvan vanhemman tulona. (Oikeusministeriö 2007, 9.) Vanhemmille maksetut erisuuruiset lapsilisät tasataan lasten kesken, olivatpa he vanhempien yhteisiä tai eivät. Lapsilisien tasaamisen jälkeen saadaan summa, joka osoittaa jokaisen lapsen elatuksen tarpeesta vähennettävän lapsilisän määrän. (Oikeusministeriö 2007, ) Lapsen elatuksesta annetussa lain (1975/704) 2 :ssä määrätään myös lapsen kyvyistä ja mahdollisuuksista huolehtia omasta elatuksestaan. Nämä seikat otetaan huomioon vanhempien elatusvastuun laajuutta arvioitaessa. Vanhempien elatusvastuu voi supistua tai lakata kokonaan, jos lapsella on mahdollisuus elättää itseään työllä, toistuvaissuorituksilla tai hänelle kuuluvalla omaisuudella. Pääsääntöisesti lapsi voi elättää itsensä ansiotuloilla vasta täysi-ikäisenä opintojensa jälkeen. (Kaisto & Oulasmaa 1994, 88.) Oikeusministeriön ohjeen mukaan lapsen satunnaisia ja vähäisiä ansiotuloja ei kuitenkaan oteta huomioon. Muussa tapauksessa tulojen perusteella tehdään harkinnanvaraisesti vähennys lapsen elatuskustannuksista. (Oikeusministeriö 2007, 9.) Vanhempien elatusvastuuta vähennettäessä on muistettava kuitenkin kohtuullisuus ja se, etteivät lapsen kaikki tulot saa mennä välttämättömiin elinkustannuksiin. (Oikeusministeriö 2007, 30.) Lapsen elatuksen tarpeesta vähennetään lapsen pääomatulojen määrä verojen ja muiden kustannusten jälkeen. Lapsen varallisuus voidaan ottaa huomioon jos lapsella on niin huomattavaa varallisuutta, että voidaan kohtuudella olettaa, että osa siitä käyte-
19 19 tään hänen elatukseensa. Lapsen varallisuus voidaan ottaa huomioon erityisesti silloin, kun elatusvelvollinen on vähävarainen. (Oikeusministeriö 2007, 31). Taulukossa 3 lasketaan elatuksen tarve yhdelle lapselle. Tässä tapauksessa lapsi on 0 6- vuotias, jolloin yleisten kustannusten määräksi katsotaan 274 euroa kuukaudessa. Lapsi asuu äitinsä luona, jolloin hänen asumiskustannuksensa ovat 23 prosenttia äidin asumiskustannuksista kuukaudessa, eli tässä esimerkissä 127,65 euroa. Lapsen sovittuihin vakuutusmaksuihin menee 10 euroa kuukaudessa. Kun näistä kustannuksista vähennetään vielä lapsilisä ilman yksinhuoltajakorotusta, saadaan lapsen elatuksen tarpeeksi 311,25 euroa kuukaudessa. Taulukko 3. Esimerkki yhden lapsen elatuksen tarpeen laskemisesta kuukautta kohden. Yleiset kustannukset 274,00 Erityiset kustannukset Lapsen osuus asumiskustannuksista 127,65 Päivähoitokulut - Koululaiset aamu- ja iltapäivätoiminnasta - aiheutuvat kulut Koulutuskustannukset - Erityisen harrastuksen kustannukset - Vakuutusmaksut 10,00 Erityiset terveydenhoitokustannukset - Muut erityiset kustannukset - Yleiset ja erityiset kustannukset 411,65 yhteensä Vähennykset Lapsilisä 100,40 Lapsen ansiotulot - Lapsen pääomatulot ja varallisuus - Vähennykset yhteensä 100,40 LAPSEN ELATUKSEN TARVE 311,25
20 Vanhempien elatuskyvyn arvioiminen Elatuskyky määrittelee elatusvelvollisen vastuun ja maksukyvyn ylärajan (Kaisto & Oulasmaa 1994, 113). Lapsen elatuksesta annetun lain (704/1975) mukaan vanhemman elatuskykyä arvioitaessa on otettava huomioon hänen työkykynsä, ansiomahdollisuudet, käytettävissä olevien varojen määrä ja muu elatusvastuu. Myös vanhemman ikä voidaan ottaa huomioon esimerkiksi silloin, kun kysymys on vaarallisesta tai elimistöä kuluttavasta ammatista. Tällaisissa ammateissa henkilön ansiotason voidaan katsoa laskevan 40 ikävuoden jälkeen. (Kaisto & Oulasmaa 1994, 114.) Oikeusministeriön ohjeen mukainen elatusavun määrä saadaan, kun lasketaan sekä lapsen kanssa asuvan vanhemman ja hänestä erossa asuvan vanhemman elatuskyky. Vanhemman elatuskyvyn arvioimiseksi tehdään tapauskohtainen selvitys (Oikeusministeriö 2007, 10) Vanhemman tulot ja varallisuus Vanhemman elatuskykyä arvioitaessa otetaan huomioon hänen keskimääräiset kuukausitulonsa. Jos vanhemmalla on vaihtelevat kuukausitulot, lasketaan tulojen keskiarvo verotustietojen perusteella. Muista ansiotuloista, kuten lomarahoista lasketaan palkkaerittelyjen avulla keskimääräinen summa kuukausitulojen lisäksi. Kuukausitulojen laskeminen voi olla hyvinkin hankalaa, jos vanhempi on esimerkiksi yrittäjä. Apuna laskelmissa voidaan käyttää silloin verottajan ennakkoarviota tuloista, YEL/MYELtyötuloa, yrittäjän omaa arviota elinkeinotoiminnan tulosta, yksityisottoja ja yrityksen veroilmoitusta. Elatusavun laskemisessa käytetyt perusteet täytyy merkitä elatussopimukseen tai erilliseen liitteeseen niin laajasti kuin ne ovat tulleet esille sopimusta tehtäessä. (Oikeusministeriö 2007, ) Vanhemman käytettävissä olevien varojen määrään vaikuttavat nettoansiotulojen lisäksi muun muassa todelliset pääomatulot sekä siviilioikeudelliset saamiset ja sosiaalietuudet (Kaisto & Oulasmaa 1994, 117). Luontoisedut lisätään vanhemman nettopalkkaan, paitsi jos ne johtuvat kohtuullisista asumis- tai oman auton käyttökustannuksista. Työstä aiheutuvia kustannuksia, kuten kilometrikorvauksia tai päivärahoja ei oteta huomioon, jos ne eivät ole todellisia menoja suurempia. Vanhemman tuloiksi katsotaan myös ulosoton kohteena oleva osuus, koska elatusapuvelka on etusijalla muihin velkoihin nähden.
ELATUSSOPIMUKSEN ONGELMAKOHTIA
ELATUSSOPIMUKSEN ONGELMAKOHTIA Henna Harju Lakimies Helsingin sosiaali- ja terveysvirasto 9.10.2014 Tasa-arvo tarkoittaa sitä, että isä ja äiti tuottavat lapsia yhdessä. Ennen vanhaan vain äiti ruokki
Eron sattuessa vanhempien tulee sopia neljästä tärkeästä asiasta: - Lapsen huollosta - Lapsen asumisesta - Lapsen tapaamisoikeudesta - Elatusavusta
Eron sattuessa vanhempien tulee sopia neljästä tärkeästä asiasta: - Lapsen huollosta - Lapsen asumisesta - Lapsen tapaamisoikeudesta - Elatusavusta Tärkeintä on kuitenkin muistaa, että sovittaessa näistä
SISÄLLYSLUETTELO YLEISPERUSTELUT Ohjeen tausta...4
1 SISÄLLYSLUETTELO YLEISPERUSTELUT...4 1 Ohjeen tausta...4 2 Ohjeen tavoitteet, lähtökohdat ja sitovuus...4 2.1 Tavoitteet...4 2.2 Lähtökohdat...5 2.3 Elatusavun suhde elatustukeen...5 2.4 Sitovuus...6
JULKAISU 2007:2. Ohje lapsen elatusavun suuruuden arvioimiseksi
JULKAISU 2007:2 Ohje lapsen elatusavun suuruuden arvioimiseksi JULKAISU 2007:2 Ohje lapsen elatusavun suuruuden arvioimiseksi OIKEUSMINISTERIÖ HELSINKI 2007 ISSN 1458-6444 ISBN 978-952-466-421-9 (nid.)
Perheoikeuden peruskurssiaineistoa
Perheoikeuden peruskurssiaineistoa Käsitteet Yksinhuollossa huolto on vain toisella vanhemmalla. Yksinhuolto voi olla alkuperäistä (toista huoltajaa ei ole koskaan määrätty) tai jälkiperäistä (toinen huoltaja
TYÖRYHMÄMIETINTÖ 2006:10. Lapsen elatusavun suuruuden arvioiminen
TYÖRYHMÄMIETINTÖ 2006:10 Lapsen elatusavun suuruuden arvioiminen OIKEUSMINISTERIÖN TYÖRYHMÄMIETINTÖ 2006:10 Lapsen elatusavun suuruuden arvioiminen OIKEUSMINISTERIÖ HELSINKI 2006 ISSN 1458-6452 ISBN 952-466-363-5
Lapsen elatusapujen ohjeistamistyöryhmän mietintö (oikeusministeriön työryhmämietintöjä 2006:10) valmistui 31 päivänä toukokuuta 2006.
1 SISÄLLYSLUETTELO 1 JOHDANTO... 2 2 YHTEENVETO LAUSUNNOISTA... 2 3 KANNANOTOT ASIAKOHDITTAIN... 3 3.1 Ohjeen tavoitteet, lähtökohdat ja sitovuus... 3 3.2 Yleistä (1 luku)... 5 Ohjeen käyttöala (1.1)...
Lapsen elatusavun suuruuden arvioiminen
LAUSUNTOJA JA SELVITYKSIÄ 2006:24 Lapsen elatusavun suuruuden arvioiminen Lausuntotiivistelmä OIKEUSMINISTERIÖN LAUSUNTOJA JA SELVITYKSIÄ 2006:24 Lapsen elatusavun suuruuden arvioiminen Lausuntotiivistelmä
Elatustuki 04.04.2016
Elatustuki 04.04.2016 Sisällysluettelo 1 Etuusohje... 1 1.1 Hyvä hallinto... 1 1.2 Tavoite... 2 1.3 Oikeus ja edellytykset... 2 1.3.1 Käsitteitä... 2 1.3.2 Myöntämisedellytykset... 3 1.3.2.1 Elatusavun
1981 vp. n:o 110 ESITYKSEN PÄÄASIALLINEN SISÄLTÖ PERUSTELUT
1981 vp. n:o 110 Hallituksen esitys Eduskunnalle laiksi lapsen elatuksesta annetun lain 11 :n muuttamisesta ESITYKSEN PÄÄASIALLINEN SISÄLTÖ Lapsen elatuksesta annetun lain mukaan vahvistettua elatusapua
ERO LAPSIPERHEESSÄ -opas selviytymiseen
ERO LAPSIPERHEESSÄ -opas selviytymiseen LASTEN HUOLTO-, ELATUS-, ASUMIS- JA TAPAAMISASIAT Vanhemmat voivat eron jälkeen sopia lastensa asumis-, elatus- ja tapaamisasiat keskenään ilman lastenvalvojan vahvistamaa
V AVOLIITTO 18.2.2011. Entä jos hulttio ei haluakaan häipyä? Voiko kotityöllä tulla asunnon omistajaksi?
V AVOLIITTO Entä jos hulttio ei haluakaan häipyä? Omistaja itse on avannut vaaran lähteen ottaessaan asuntoon vieraan ihmisen ja salliessaan hänen tuoda sinne roinansa. (Helsingin yliopiston siviilioikeuden
Oikeudellinen huolto = huoltomuoto vanhempien eron jälkeen
YHTEISHUOLTO VAI YKSINHUOLTO? Huollon monet merkitykset - arkihuolto - oikeudellinen huolto - edunvalvonta Oikeudellinen huolto = huoltomuoto vanhempien eron jälkeen Huoltomuoto vanhempien asuessa erillään
Elatusavun määräytyminen
Elatusavun määräytyminen Lundberg, Vesa Vainio-Kaila, Simo 2009 Hyvinkää Laurea-ammattikorkeakoulu Hyvinkää Liiketalouden koulutusohjelma Oikeudellinen asiantuntijuus Tiivistelmä Vesa Lundberg, Simo Vainio-Kaila